The Iceman

The Iceman er en amerikansk biografisk krimdrama fra 2012. Filmen er regissert av Ariel Vromen, og har Michael Shannon, Winona Ryder, Chris Evans og Ray Liotta i hovedrollene.

 Handling 
Filmen forteller den sanne historien om Richard Kuklinskis (Michael Shannon) liv. Kuklinski var en psykotisk massemorder og leiemorder for mafiaen samtidig som han kombinerte det med et liv som familiemann. Verken kona Deborah (Winona Ryder) eller døtrene hadde en anelse om hva han egentlig drev på med inntil han endelig ble arrestert i 1986. Han fikk kallenavnet The Iceman fordi han pakket likene inn i is.

 Rolleliste 
 Michael Shannon i rollen som Richard Kuklinski
 Winona Ryder i rollen som Deborah Kuklinski
 Chris Evans i rollen som Robert Pronge
 Ray Liotta i rollen som Roy Demeo
 David Schwimmer i rollen som Josh Rosenthal
 James Franco i rollen som Marty
 Stephen Dorff i rollen som Joey Kuklinski
 Garrett Kruithof i rollen som Stanley Kuklinski
 McKaley Miller i rollen som Anabel Kuklinski
 Robert Davi i rollen som Leo Marks
 Erin Cummings i rollen som Erin
 Christa Campbell i rollen som Adele

 Trivia 
 James Franco og Benicio Del Toro var opprinnelig castet i to av hovedrollene, men ble erstattet av Chris Evans og Ray Liotta. Franco ble senere hentet inn igjen for å spille en noe mindre rolle.
 Maggie Gyllenhaal skulle egentlig spilt Deborah Kuklinski, men måtte trekke seg grunnet at hun ble gravid.

 Eksterne lenker 



Kategori:Filmer fra 2012
Kategori:Dramafilmer fra USA
Kategori:Kriminalfilmer fra USA
Kategori:Biografiske filmer fra USA
Kategori:Engelskspråklige filmer